Vaduz

Vaduz je glavni grad Lihtenštajna. Grad je sjedište federalnog parlamenta. U gradu živi nešto više od 5,000 stanovnika, a prostire se na 17,3 kvadratna kilometra. Ime Vaduz je ili romanskog porijekla, od latinskog akvadukt (avadutg), ili potiče od njemačkog dijalektskog termina Valdutsch (dolina njemaca). Položaj Vaduz se nalazi u istočnom dijelu Lihtenštajna. Smješten je na obali rijeke Rajne. Geografski položaj grada je: 47°8' sjeverno, 9°31' istočno (47.1333° N 9.51667° E). Historija Vaduz se prvi put pominje 1150. Od sredine 14. vijeka zamak u Vaduzu je sjedište grofova Vaduza. Ovaj zamak su spalili Švicarci 1499. godine. 1719. godine grofovija Vaduz i posjed Šelenberg postali su nezavisna kneževina pod imenom Lihtenštajn. Ova kneževina je dobila mjesto u Reichtag 1723. godine. Klima Vaduz ima okeansku klimu s blagim ljetima i zimama. Grad ima porast padavina tokom ljeta, međutim generalno svih dvanaest mjeseci često pada kiša. Prosječna godišnja količina padavina iznosi 90 mm. Najtopliji mjesec je juli, sa prosječnom temperaturom od 25 °C. A najhladniji mjesec je januar, koji ima prosječnu temperaturu od 3 °C. Kultura Nacionalna umjetnička galerija, kao i Nacionalni muzej nalazi se u Vaduzu. Umjetnička galerija je muzej moderne i savremene umjetnosti. Zgradu su izgradili švicarski arhitekti Morger, Degelo i Kerez. Radovi su završeni 2000. godine. Nacionalni muzej Lihtenštajna prijazuje izložbe o kluturi i historiji Lihtenštajna. Postoje još i Postage Stamp muzej i Ski muzej. Grad ima razvijen turizam tokom cijele godine. Obrazovanje U gradu je smješten državni univerzitet, koji zadovoljava sve standarde i propise švicarskog univerzitetskog kongresa. Svi programi su usklađeni sa bolonjskim procesom. Stručnjaci švicarskog centra za akreditaciju i kavalitet u visokom obrazovanju klasificirali su univerzitet u Vaduzu kao "mali univerzitet sa visokim potencijalom". Transport Najbliža željeznička stanica je Schaan–Vaduz nalazi se 2 kilometra od centra grada. Međutim željeznički saobraćaj je slabo razvijen. Ali, veoma su česte autobusne linije koje Vaduz povezuju sa okolnim gradovima. Sport FC Vaduz je fudbalski klub koji je smješten u gradu. Nastupa u drugoj ligi Švicarske. U sezoni 2008/09 igrali su u prvoj ligi Švicarske. Domaće utakmice igraju na stadionu Rheinpark Stadion, koji ima kapacitet od 7,584 sjedeća mjesta. Najuspješniji je klub iz Lihtenštajna sa 41 osvojenim Kupom Lihtenštajna. U gradu su još zastupljeni Vaduz Tennis Club, osnovan 1925. godine, kao i Squash Rackets Club, osnovan 1984. godine. Poznate ličnosti Medea de Novara, glumica Josef Rheinberger, kompozitor Josef Ospelt, prvi premijer Lihtenštajna Adrian Hasler, premijer Lihtenštajna Marina Nigg, skijašica Stephanie Vogt, teniserka Galerija Reference Vanjski linkovi Službena stranice Turistička zajednica Vaduza